det er midtsommer i Halden. Selv tidlig denne mandagsmorgenen steker sola. Lettkledde folk nyter ferietid. Byen har liksom gearet ned et par hakk. Gått i sommermodus – selv uten Allsang på Grensen.
inne i Halden Ishall er det også stille. En håndverker maler og snekrer litt. Ennå er det en drøy måned til isen skal legges. Og først ytterligere halvannen måned fram droppes pucken for seriespillet 2023/24.
Vi snakker om 16. september. Motstander er Lørenskog. Comet skal spille i eliteserien for første gang på 14 år. Sist gang var i 2009. Da gikk klubben konkurs.
derfor er det ikke mye feriemodus over Sindre Hov Johnsen (22) ennå. For han må skaffe så store inntekter som mulig. Eliteserien betyr ytterligere satsing, og noen konkurs versjon 2 er selvsagt ingen problemstilling.
– Jeg er i rute! Sponsorbudsjettet er på 2.2 millioner kroner. Nå ligger jeg ti prosent over. Også har jeg et personlig mål da... Jeg vil ikke si hvor høyt det er. – Åh kom igjen ' a! Si det!!! – Ålreit da. Tre millioner. Det skal vi nå, gliser han bak PC-en sin.
Comet omsatte for 7,7 millioner i sesongen 22/23 og har budsjettert med cirka 8 millioner kroner i eliteserie-comebacket. Mye penger for Haldens ishockeyklubb. En fis i motvind i forhold til Stavanger Oilers. I 2023 lå det på svimlende 100 millioner kroner. Lønnsbudsjettet i oljebyens hockeyklubb er 15 ganger høyere enn i klubbene med de laveste budsjettene. En sammenligning til; I nabobyene Fredrikstad og Sarpsborg budsjetterer Stjernen og Sparta med og 20 millioner kroner.
– det er enorme økonomiske forskjeller i norsk ishockey. Sånn er det bare. Jeg gleder meg uansett. Får nesten frysninger på ryggen i sommervarmen når jeg tenker på trøkket det vil være i hallen vår når de store lagene kommer på besøk, og det er klart for lokalderbyer i eliteserien igjen, smiler han.
Han Har merket en «opprykkseffekt». Andre klubber melder om tøft sponsormarked.